ΓΡΑΠΤΗ ΕΡΩΤΗΣΗ E-0783/00

υποβολή: Encarnacin Redondo Jimnez (PPE-DE) προς την Επιτροπή

(16 Μαρτίου 2000)

Θέμα: Έλεγχος της χρήσης φυτικών λιπών

Με ποιο τρόπο σκέπτεται η Επιτροπή να ελέγξει τη χρήση των φυτικών λιπών στην παρασκευή σοκολάτας, σε περίπτωση έγκρισης της οδηγίας του Ευρωπαϊκού Κοινοβουλίου και του Συμβουλίου σχετικά με τα προϊόντα κακάο και σοκολάτας που προορίζονται για ανθρώπινη διατροφή (COM(97)682(1);

(1) ΕΕ C 118 της 17.4.1998, σελ. 10.

Απάντηση του κ. Fischler εξ ονόματος της Επιτροπής

(27 Απριλίου 2000)

Η Επιτροπή επιθυμεί κατά πρώτον να τονίσει ότι ο έλεγχος των τροφίμων αποτελεί ευθύνη των κρατών μελών. Κατά δεύτερον, σε σχέση με τα ειδικά τεχνικά στοιχεία που προβλέπονται στην κοινοτική νομοθεσία (κυρίως

για τον έλεγχο των μέγιστων ορίων των συστατικών ή για τη διακίνηση άλλων στοιχείων), τα κράτη μέλη χρησιμοποιούν τις μεθόδους ανάλυσης στο πλαίσιο των δραστηριοτήτων ελέγχου που ασκούν. Η οδηγία του Συμβουλίου 89/397/ΕΟΚ της 14ης Ιουνίου 1998 περί του επισήμου ελέγχου των τροφίμων(1) επιβεβαιώνει ότι τέτοια μέσα και μέθοδοι ανάλυσης εμπίπτουν στις αρμοδιότητες των εθνικών αρχών.

Πρέπει επίσης να σημειωθεί ότι οι εθνικές αρχές στηρίζουν τις δραστηριότητες επιθεώρησης που ασκούν σε ένα ευρύ σύνολο στοιχείων (όπως τεχνικές εγκαταστάσεις, λογιστική αποθήκης, μέθοδοι ανάλυσης κ.λπ.) προκειμένου να αξιολογήσουν αν τα προϊόντα είναι σύμφωνα προς τους απαιτούμενους όρους. Μια μέθοδος ανάλυσης δεν μπορεί κατά συνέπεια να θεωρηθεί αυτή καθεαυτή ότι αποτελεί το μόνο μέσο αδιάσειστης απόδειξης της συμφωνίας ή της μη συμφωνίας ενός συγκεκριμένου προϊόντος με τις νομοθετικές διατάξεις.

Ωστόσο, λαμβανομένηςπόψη της πολιτικής ευαισθησίας και της μέριμνας ναπάρξει σε ευρωπαϊκό επίπεδο μια ενιαία μέθοδος ανάλυσης, η Επιτροπή ζήτησε από το Κοινό Κέντρο Έρευνών (Ispra) να αναπτύξει μια μέθοδο ανάλυσης. Το Κοινό Κέντρο Έρευνών (ΚΚΕρ), αφού αξιολόγησε με τα εργαστήρια των κρατών μελών όλες τις πιθανές μεθόδους, κατέληξε σήμερα στον ορισμό μιας μεθόδου που εφαρμόζεται στην απλή σοκολάτα την οποία θεωρεί πολύ ικανοποιητική. Η μέθοδος αυτή βασίζεται στον προσδιορισμό των τριγλυκεριδίων, που έχει αποδειχθεί ο πλέον κατάλληλος (έκθεση EUR 1899 EN(2)). Οπωσδήποτε, όπως συμβαίνει με κάθε μέθοδο ανάλυσης,φίστανται κριτήρια αναπαραγωγιμότητας και επαναλειψημότητας, τα οποία όμως δεν θέτουν σοβαράπό αμφισβήτηση τη μέθοδο. Επιπλέον, προκειμένου να διευκολυνθεί και άλλο η ανάλυση, το ΚΚΕρ ετοιμάζει επί του παρόντος έναλικό αναφοράς, το οποίο θα μπορεί να χρησιμοποιείται ως εσωτερικό πρότυπο για την ανάλυση και θα επιτρέψει την βαθμονόμηση της αναλυτικής τεχνικής (αέρια χρωματογραφία σεψηλή θερμοκρασία).

Επιπλέον, όπως ανέφερε στην ανακοίνωσή της προς το Κοινοβούλιο της 18ης Νοεμβρίου 1999(3) στη συνέχεια της κοινής θέσης του Συμβουλίου σχετικά με τα προϊόντα σοκολάτας, η Επιτροπή θα συμπεριλάβει στο προσεχές συντονισμένο κοινοτικό πρόγραμμα ελέγχου των τροφίμων, τους διακανονισμούς όσον αφορά τον έλεγχο καταλληλότητας των εν λόγω λιπαρών ουσιών σε σχέση με τις προδιαγραφές της νέας οδηγίας, οι οποίες θα πρέπει κατ' αρχήν να θεσπιστούν στο εγγύς μέλλον από το Συμβούλιο, στη συνέχεια της πρόσφατης γνώμης του Κοινοβουλίου σε δεύτερη ανάγνωση. Οι διακανονισμοί αυτοί μπορούν να καλύψουν τις μεθόδους ανάλυσης και τα λοιπά μέτρα ελέγχου που προβλέπονται από την οδηγία 89/397/ΕΟΚ.

(1) ΕΕ L 186 της 30.6.1989.

(2) Η έκθεση που περιλαμβάνει την περιγραφή της μεθόδου είναι διαθέσιμη στο ΚΚΕρ (E. Anklam, Ίδρυμα για την προστασία τηςγείας και των καταναλωτών, Ι-21020 Ispra).

(3) SEC(1999)1912 τελικό.